text: Nu er der fire æg i storkereden i Smedager
  10 maj 2017 kl. 20.34
  Annika har lagt et fjerde æg i reden i Smedager.
  I onsdag aftens mulm og mørke har Annika lagt endnu et befrugtet æg.
  Der er nu i alt fire æg i reden, hvor der forhåbentlig kommer nye storke ud af om en månedstid. Det første æg ventes at klække omkring 6. juni.
  I en rede i Roskilde er der blevet lagt syv befrugtede æg. Men Tommy og Annika er godt i gang herhjemme, og hvis de fortsætter på den her måde, kan der måske hales ind på det sjællandske storkepar. 
  Du kan altid følge med i Tommy og Annikas liv, live på tvsyd.dk døgnet rundt.
  